Kunnian Kuninkaan seurakunta, Jerusalem
Shalom ystävät! Siunaan teitä Jeshuan nimessä -
Kunnian Kuninkaan seurakunnasta Jerusalemista.
On hienoa olla kanssanne. Siunaan kaikkia katsojia.
Lämpimät terveiset erityisesti suomalaisille katsojille.
Kiitos kirjeistä ja palautteesta!
Siunatkoon teitä Abrahamin, Iisakin ja Jaakobin Jumala,
Herramme Jeshuan Isä!
Liittykää Facebook-kavereiksemme.
Puhun tänään mielen uudistumisesta.
Monet eivät pysty ottamaan vastaan siunauksia,
joita Herra on valmistanut heille Jeshuan kautta Pyhässä Hengessä,
koska he eivät ole uudistaneet mieltään.
Kaikki sodat käydään mielessämme.
Jos haluaa saada jotain Jumalalta, täytyy ymmärtää,
että se on jotain uutta, jota ei ole vielä nähnyt eikä ymmärtänyt.
Siksi mielen täytyy uudistua.
Monet eivät pysty ottamaan vastaan, koska heidän mielensä ei ole valmis.
Mielessämme voi olla monenlaisia linnakkeita,
joita on muodostunut menneisyydessämme.
Siksi haluan kertoa teille, mitä mielen uudistuminen on.
Mikä mieltä uudistaa? Jumalan Sana tietysti.
Uudistamme mieltämme Jumalan Sanalla Pyhässä Hengessä.
Jumalan Sana on vahva ase Pyhän Hengen käytössä.
Pyhä Henki uudistaa mieltämme ja tuo meille Jumalan Sanan.
Jumalan Sana tekee meissä useita asioita samaan aikaan.
Se murtaa linnakkeita,
joita syntinen lihamme on rakentanut itselleen,
tai saatana on rakentanut järkeemme.
Epäilyn, epäuskon ja pelon linnakkeita.
Murskatessaan linnakkeita Sana myös uudistaa mieltämme -
uudella tiedolla, uudella ymmärryksellä -
ja jumalallisella kyvyllä.
Sillä kaikki on mahdollista sille, joka uskoo,
koska kaikki on mahdollista Jumalalle, ja uskomme Häntä ja Häneen.
4. Moos. 13:ssa on mielenkiintoinen kertomus.
Jumala puhuu Moosekselle.
4. Moos. 13:1: "Ja Herra puhui Moosekselle sanoen:
'Lähetä miehiä vakoilemaan Kanaanin maata,
jonka minä annan israelilaisille;
lähettäkää mies kustakin isien sukukunnasta,
ainoastaan niitä, jotka ovat ruhtinaita heidän keskuudessaan'."
Jumala lähetti sellaisia, joilla oli johtamisen kyky ja lahja.
Hän lähetti vakoojaksi ne, jotka palvelivat ja johtivat kansaa.
Jumala käski lähettää heidät katsomaan maata,
jonka Hän oli luvannut heille.
"Niin Mooses lähetti heidät Paaranin erämaasta Herran käskyn mukaan;
kaikki ne miehet olivat israelilaisten päämiehiä."
He olivat johtajia ja lähellä Moosesta ja Jumalaa.
He olivat lähellä sen ajan vahvinta johtajaa maan päällä,
Jumalan nimittämää johtajaa.
Pyhä Henki voiteli hänet ja Jumala valitsi hänet -
vapauttamaan Israelin kansan Egyptin orjuudesta.
Hän ei lähettänyt vakoojaksi tavallisia ihmisiä, vaan johtajia.
Erityisesti johtajilta Jumala vaatii vahvuutta ja uskoa.
Johtajien täytyy tehdä, mitä Jumala käskee -
ilman epäilyjä järjessään, sydämessään ja mielessään.
Vakoojat lähtevät ja palaavat Mooseksen luo -
ja kansan luo.
He kertovat, mitä tapahtui. 4. Moos. 13:27.
"Ja he kertoivat hänelle sanoen:
'Me menimme siihen maahan, jonne meidät lähetit.
Ja se tosiaankin vuotaa maitoa ja mettä, ja tällaisia ovat sen hedelmät.'"
Se on totta, mitä Jumala sanoi, maa vuotaa maitoja ja mettä.
"Mutta kansa, joka siinä maassa asuu, on voimallista,
ja kaupungit ovat lujasti varustettuja ja hyvin suuria;
näimmepä siellä Anakin jälkeläisiäkin."
Kaikki on siis hienosti, mutta...
Jotain epäilyä siis on.
"'Amalekilaiset asuvat Etelämaassa -
ja heettiläiset, jebusilaiset ja amorilaiset asuvat vuoristossa,
ja kanaanilaiset asuvat meren rannalla ja Jordanin varsilla.'
Ja Kaaleb koitti tyynnyttää kansaa napisemasta Moosesta vastaan -
ja sanoi: 'Menkäämme sittenkin sinne ja ottakaamme se haltuumme,
sillä varmasti me sen voitamme'."
Meillä on laulu: "Menkäämme ja ottakaamme se haltuumme".
Laulun sanat ovat tästä kohdasta.
Voimme laulaa sitä, vaikka emme uskoisikaan siihen.
Voimme puhua siitä uskomatta siihen todella.
Se johtuu siitä, että jokin pysäyttää meidät uskon tiellä.
Meitä estävät syntisen lihamme rajat,
kyvyttömyytemme ja mielemme linnakkeet.
"Mutta ne miehet, jotka olivat käyneet hänen kanssaan siellä,
sanoivat: 'Emme me kykene...'"
He olivat Mooseksen valitsemia johtajia.
"Emme me kykene käymään sen kansan kimppuun,
sillä se on meitä voimakkaampi."
Kaaleb sen sijaan sanoi: "Menkäämme sinne".
Mutta nämä sanoivat: "Emme me kykene".
He eivät ajatelleet asiaa jumalallisesta näkökulmasta.
He eivät katsoneet sitä Jumalan Sanan mukaan.
He epäilivät.
Kun Jumala lupaa meille jotain, kuvittelemme,
että se toteutuu meidän inhimillisillä kyvyillämme.
Haluan rohkaista teitä: Se joka kutsuu, myös maksaa.
Jumala ei rakenna mitään meidän kykyjemme varaan,
vaan omien kykyjensä varaan. Hän ei häviä koskaan taistelua.
Meidän täytyy uudistaa mielemme, joka estää meitä uskomasta siihen,
mitä Jumala on sanonut.
Mielemme estää meitä menemästä omaan luvattuun maahamme -
jonne Jumala on meitä kutsunut.
Vakoojat puhuivat näin, koska heidän mielensä ei ollut uudistunut -
ennen lähtöä luvattuun maahan.
Puhumme epäilyä, epäuskoa ja kyvyttömyyttä,
jos mielemme ei ole uudistunut.
Sanoilla on suuri voima.
Puhumme sitä, mitä ajattelemme, ja niin myös elämme.
Ne, jotka puhuivat näin, eivät päässeet luvattuun maahan.
Heidän lapsensa pääsivät, mutta he itse kuolivat erämaassa -
epäuskonsa vuoksi.
Hepr. 4:2 sanoo, että Sana ei uskossa sulautunut heihin.
Mitä se tarkoittaa?
Teehen voi lisätä vaikka kuinka paljon sokeria,
mutta jos sitä ei sekoiteta, sokeri ei maistu teessä.
Uskon kanssa on samoin.
Jos emme uudista mieltämme Jumalan Sanalla,
puhumme epäilyä, epäuskoa ja pelkoa.
Sitten alamme myös elää sen mukaan, koska sanoissa on voimaa.
Sanat vievät meidät oikeaan tai väärään paikkaan.
Jos haluamme mennä Tel Aviviin, mutta sanommekin "Eilat".
Silloin päädymme Eilatiin.
Puhumme näin, koska mielemme ei ole Jumalan tahdon mukainen.
Jumalan Sana kertoo Jumalan täydellisen tahdon.
4. Moos. 13:32:
"Niin he saattoivat israelilaisten keskuudessa pahaan huutoon -
sen maan, jota olivat olleet vakoilemassa, sanoessaan:
'Se maa, jota olemme kierrelleet ja vakoilleet,
on maa, joka syö omat asukkaansa;
ja kaikki kansa, jota me siellä näimme, oli kookasta väkeä.
Näimmepä siellä jättiläisiäkin, Anakin jättiläisheimon jälkeläisiä,
ja me olimme mielestämme kuin heinäsirkkoja;
sellaisia me heistäkin olimme.'"
He puhuivat sitä, mitä näkivät.
Heidän uudistumaton mielensä ei nähnyt Jumalan tahtoa.
Ystävät, on tärkeää uskoa sydämellä ja julistaa suulla.
Sillä sydämen uskolla tullaan vanhurskaaksi -
ja suun tunnustuksella pelastutaan (Room. 10:10).
Myös mielen uudistus on tärkeää, koska sodat käydään mielessä.
Antakaa siksi Pyhän Hengen murskata kyvyttömyyden linnakkeet,
epäuskon ja epäilyn linnakkeet,
kaikki kielteiset asiat, jotka ovat teidän kompastuskiviänne -
matkallanne luvattuun maahan.
Antakaa Pyhälle Hengelle tilaa elämässänne.
Uudistakaa mielenne sillä tiedolla, jonka taivaallinen Isä antaa.
Jumalan Sana sanoo, että kaikki lupaukset Kristuksessa ovat totta.
Kaikki se toteutuu, mitä Jumala on sanonut.
Ei ole väliä, mitä näemme, mitä ihmiset sanovat -
ja missä olosuhteissa olemme.
Merkitystä on vain sillä, mitä Jumala on sanonut.
Siksi annan Jumalan Sanalle sijan elämässäni.
Puhun sitä, mitä Jumala sanoi, sanokoot muut mitä vain.
Jumala sanoi näin, joten näin se on.
Enkä tee sitä, koska olen sankari, vaan koska Jumala on niin mahtava,
että hän pystyy toteuttamaan lupauksensa.
Raamattu sanoo, että Jumala on uskollinen.
Aamen-sana muodostuu sanoista "Herra on uskollinen Kuningas".
Siksi sanomme: "Näin on, aamen!"
Tiedämme mitä sitten tapahtui.
Kaaleb ja Joosua Nuunin poika olivat ainoat koko sukupolvessa -
- vai he kaksi koko Jumalan kansassa tuona sukupolvena -
pääsivät luvattuun maahan.
Siksi että he uudistivat mieltään jatkuvasti Jumalan Sanan mukaan,
sen mukaan mitä Mooses heille opetti.
Paavalin, Pietarin ja Johanneksen sanojen opiskelu,
ja Herramme Jeshuan sanojen opiskelu uudistaa mieltämme.
Raamattu annettiin meille opiskeltavaksi.
Niin kyvyttömyys muuttuu kyvyksi.
Pääsemme eroon rajoittuneisuudestamme,
ja murtaudumme eteenpäin,
kuten Kaaleb sanoi: "Menkäämme ja ottakaamme se haltuumme,
sillä varmasti me sen voitamme".
Kansa alkoi kapinoida Moosesta, Aaronia, Joosuaa ja Kaalebia vastaan.
Kansa sanoi Moosekselle: "Miksi toit meidät tänne kuolemaan?
Olisi parempi palata Egyptiin."
He halusivat nimittää uuden johtajan viemään heidät takaisin Egyptiin.
Jumala sanoi, että sellaista, minkä näette egyptiläisille tapahtuvan,
ette koskaan enää tule näkemään. He kuitenkin halusivat palata Egyptiin.
Siksi Jumala sanoi, että kaikki jotka puhuivat näin,
eivät pääsisi luvattuun maahan.
He eivät olisi pystyneet menemään sinne,
koska heidän sydämensä oli täynnä epäilyä -
ja heidän mielensä täynnä linnakkeita.
4. Moos. 14:5:
"Silloin Mooses ja Aaron lankesivat kasvoilleen -
Israelin kansan koko seurakunnan eteen.
Mutta Joosua, Nuunin poika, ja Kaaleb, Jefunnen poika,
jotka olivat olleet mukana maata vakoilemassa, repäisivät vaatteensa -"
He tekivät parannuksen Jumalan edessä.
"ja puhuivat kaikelle israelilaisten seurakunnalle näin:
'Maa, jota kävimme vakoilemassa, on ylen ihana maa.
Jos Herra on meille suosiollinen, niin hän vie meidät siihen maahan -
ja antaa sen meille, maan, joka vuotaa maitoa ja mettä.
Älkää vain kapinoiko Herraa vastaan älkääkä peljätkö sen maan kansaa,
sillä heitä ei ole meille kuin suupalaksi.'" Tästäkin on laulu.
"Heidän varjelijansa on väistynyt heistä,
mutta meidän kanssamme on Herra. Älkää te heitä peljätkö."
Jos emme uudista mieltämme, kapinoimme Jumalaa vastaan.
Menetämme uskomme ja alamme pelätä.
Kun uudistamme mielemme, alamme uskoa, ei vain sydämellä,
vaan myös järjellä ja mielellä.
Emme ainoastaan luovu kapinasta, vaan olemme Herran rinnalla.
Hän auttaa meitä. Silloin emme pelkää lainkaan.
Meillä on pyhyyden pelko, koska meissä on Jumalan kunnia.
Muista tämä tärkeä asia.
Katsotaan mitä Jumala sanoi Joosualle,
joka repäisi vaatteensa ja sanoi kansalle:
"Menkäämme ottamaan se maa haltuumme,
koska se on ylen ihana maa.
Jos Herra on meille suosiollinen, niin hän vie meidät siihen maahan."
Mitä Jumala sanoi Joosualle Mooseksen kuoltua? Joos. 1:1:
"Herran palvelijan Mooseksen kuoltua sanoi Herra Joosualle, Nuunin pojalle,
Mooseksen palvelijalle, näin: 'Minun palvelijani Mooses on kuollut;
nouse siis ja mene tämän Jordanin yli, sinä ja kaikki tämä kansa,
siihen maahan, jonka minä annan heille, israelilaisille.
Jokaisen paikan, johon te jalkanne astutte,
minä annan teille, niinkuin olen Moosekselle puhunut.
Maa erämaasta ja tuolta Libanonista -
aina suureen virtaan, Eufrat-virtaan, saakka - koko heettiläisten maa -
ja aina Suureen mereen asti, auringonlaskuun päin,
on oleva teidän aluettanne.
Ei kukaan kestä sinun edessäsi kaikkena elinaikanasi.
Niinkuin minä olin Mooseksen kanssa, niin minä olen sinunkin kanssasi;
minä en jätä sinua enkä hylkää sinua. Ole luja ja rohkea..."
Ole luja ja rohkea! Jumala ei koskaan hylkää meitä.
"sillä sinä jaat tälle kansalle perinnöksi sen maan,
jonka minä heidän isillensä vannotulla valalla olen luvannut antaa heille.
Ole vain luja ja aivan rohkea ja noudata tarkoin kaikessa sitä lakia,
jonka minun palvelijani Mooses on sinulle antanut;
älä poikkea siitä oikealle äläkä vasemmalle," Eli uudista mielesi!
"että menestyisit, missä ikinä kuljetkin.
Älköön tämä lain kirja sinun suustasi poistuko,
vaan tutkiskele sitä päivät ja yöt,
että tarkoin noudattaisit kaikkea, mitä siihen on kirjoitettu,
sillä silloin sinä onnistut teilläsi ja silloin sinä menestyt."
Jumala sanoi: "Älä käänny pois Minusta. Uudista mieltäsi koko ajan."
Ole koko ajan Pyhän Hengen läsnäolossa.
Kysele koko ajan Herralta tulevaisuudestasi.
Tämä kirja on profeetallinen. Jumala kertoo tulevaisuudesta.
Uudista mieltäsi niin, että kun näet sen, mistä Jumala on puhunut,
mielesi ei estä sen toteutumista.
Monet eivät saavuta Jumalan lupauksia,
koska he eivät ole uudistaneet mieltään -
Herran profeetallisilla kirjoituksilla.
He eivät ole huolehtineet siitä,
että Jumalan Sana olisi heidän mielessään.
Sen sijaan siellä on -
kyvyttömyyden, epäilyn ja epäuskon linnakkeita.
Joos. 1:9: "Olenhan minä sinua käskenyt:
Ole luja ja rohkea; älä säikähdy äläkä arkaile,
sillä Herra, sinun Jumalasi, on sinun kanssasi, missä ikinä kuljetkin."
Karkota siis pelkosi, niin näet Herran siunauksen.
Katsotaan mitä Daavid sanoo psalmissa 1.
Hän aloittaa tällä koko psalmien kirjan.
"Autuas se mies, joka ei vaella jumalattomain neuvossa -
eikä astu syntisten teitä eikä istu, kussa pilkkaajat istuvat,
vaan rakastaa Herran lakia ja tutkis- telee hänen lakiansa päivät ja yöt!"
Juuri niin kuin Herra sanoi Joosualle.
Autuas tarkoittaa Jumalan tuhannesti siunaamaa.
Sellainen ihminen on onnellinen ja rikas.
Herran siunaus rikkaaksi tekee, ei oma vaiva siihen mitään lisää.
Ps. 1:3: "Hän on niinkuin istutettu puu vesiojain tykönä,
joka antaa hedelmänsä ajallaan ja jonka lehti ei lakastu;
ja kaikki, mitä hän tekee, menestyy."
Menestyksemme riippuu ajattelustamme.
Jos ajattelemme totuuden mukaan, niin kuin Herra sanoo, menestymme.
Jos ajattelemme tämän maailman typeryyksiä,
kuin silloin, kun emme tunteneet Jumalaa, kuin pakanat,
emme menesty elämässämme emmekä tuota hedelmää.
Mutta jos uudistamme mielemme -
menestymme ja tuotamme hedelmää.
Jeshua sanoi, että uskovan on tärkeää tuottaa hedelmää.
Hän sanoo: "Isäni on viinitarhuri. Minä olen viinipuu ja te olette oksat.
Jokaisen oksan, joka kantaa hedelmää, Isäni puhdistaa,
että se kantaisi runsaamman hedelmän."
Mutta mitä sille oksalle tehdään, joka ei kanna hedelmää?
Se karsitaan ja heitetään tuleen.
Veljet ja sisaret, muistutan teitä taas:
Jos haluatte menestyä ja olla Messiaan todistajia,
Hänen kirjeensä maailmalle,
ymmärtäkää tämä: menestys tai epäonnistuminen,
voitto tai tappio -
riippuvat erittäin paljon ajattelustamme.
Uudistakaa mielenne!
Salomo puhuu tästä paljon Sananlaskuissa.
Hän puhuu Jumalan viisaudesta, ymmärryksestä,
ja siitä, että meidän täytyy saada tietoa Jumalalta.
Muuten epäonnistumme ja häviämme taistelun.
Suuri rauha on niillä, jotka rakastavat sinun lakiasi,
eikä heille kompastusta tule (Ps. 119:165).
Monet etsivät rauhaa -
ja pyrkivät luvattuun maahan,
mutta eivät pääse sinne, koska ajattelevat väärin.
Kun he alkavat ajatella oikein, he rauhoittuvat.
Jumalan valtakunta on oikeus, rauha ja ilo Pyhässä Hengessä.
Se valtakunta on sisällämme. Uudistukaa jumalallisella tiedolla.
Älkää antako kyvyttömyytenne -
ja menneisyytenne tappioiden vaikuttaa teihin.
Uudistukaa Jumalan Sanan mukaan,
niin Elävä Jumala antaa teille menestyksen.
Katsotaan mitä Paavali sanoo Filippiläiskirjeessä.
Fil. 2:12:
"Siis, rakkaani, samoin kuin aina olette olleet kuuliaiset,
niin ahkeroikaa,
ei ainoastaan niinkuin silloin, kun minä olin teidän tykönänne,
vaan paljoa enemmän nyt, kun olen poissa,
pelolla ja vavistuksella, että pelastuisitte;
sillä Jumala on se, joka teissä vaikut- taa sekä tahtomisen että tekemisen,
että hänen hyvä tahtonsa tapahtuisi."
Jumala on se, joka teissä vaikuttaa sekä tahtomisen että tekemisen,
että hänen hyvä tahtonsa tapahtuisi.
"Tehkää kaikki nurisematta ja epäröimättä,
että olisitte moitteettomat ja puhtaat, olisitte tahrattomat Jumalan lapset -
kieron ja nurjan sukukunnan keskellä,
joiden joukossa te loistatte niinkuin tähdet maailmassa..."
Veljet ja sisaret, ajatelkaa ja tutkikaa tätä,
ja lähettäkää meille palautetta. Rakastamme teitä.
Jumala rakastaa meitä kaikkia.
Sillä niin on Jumala maailmaa rakastanut,
että hän antoi ainokaisen Poikansa, ettei yksikään,
joka häneen uskoo, hukkuisi, vaan hänellä olisi iankaikkinen elämä.
Rukoilen puolestanne Jeshua Messiaan nimessä.
Siunatkoon Jumala teitä hedelmillä ja menestyksellä!
Julistan teille Jumalan rauhaa Jeshuan nimessä!
Suomennos: Hannele Tainio